
PËR  HAPJEN E PROGRAMIT TË STUDIMEVE TË CIKLIT TË PARË, “teknologji informacioni”, NË UNIVERSITETIN “FAN S. NOLI”, KORÇË
 
Në mbështetje të nenit 100 të Kushtetutës dhe të neneve 26 e 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
 
1. Hapjen, në universitetin “Fan S. Noli”, Korçë, të programit të studimeve të ciklit të parë “Teknologji informacioni”. 
2. Në përfundim të këtij programi studimesh  lëshohet  “Diplomë e nivelit të parë” (DNP) në “Teknologji informacioni”. 
3. Programi i studimeve të ciklit të parë realizohet me 180 kredite, ECTS, dhe kohëzgjatja normale e tij është 3 (tri) vite akademike. 
4. Programi studimeve “Teknologji informacioni” të fillojë veprimtarinë e vet në vitin akademik 2010 – 2011.
5. Efektet financiare, që rrjedhin nga zbatimi i këtij vendimi, të përballohen nga buxheti i universitetit “Fan S. Noli”, Korçë, pa efekte buxhetore shtesë. 
6. Ngarkohen Ministria e Arsimit dhe Shkencës dhe universiteti “Fan S. Noli”, Korçë, për zbatimin e këtij vendimi. 
Ky vendim hyn në fuqi pas botimit në Fletoren  Zyrtare.

